Diari Oficial de la Generalitat Valenciana


Sumari del DOGV 4904, del 16-12-2004 (2004/12377)

RESOLUCIÓ de 12 de novembre de 2004, del director general de Recursos Humans de la Conselleria de Sanitat, sobre la baremació del període de formació especialitzada a través del sistema de residència en l'especialitat de Medicina Familiar i Comunitària per a l'accés a places de Medicina de Família.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4904

Data del DOGV
:   16-12-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/12898


Data del document
:   12-11-2004

Organisme emissor
:   Conselleria de Sanitat

Tipus de document
:   Resolució

Descriptors 

:   * metge
    * administració regional
    * concurs administratiu
    * qualificació del personal

RESOLUCIÓ de 12 de novembre de 2004, del director general de Recursos Humans de la Conselleria de Sanitat, sobre la baremació del període de formació especialitzada a través del sistema de residència en l'especialitat de Medicina Familiar i Comunitària per a l'accés a places de Medicina de Família. [2004/X12353]
  
El Reial Decret 1.753/1998, de 31 de juliol, sobre l'accés excepcional al títol de metge especialista en Medicina Familiar i Comunitària i sobre l'exercici de la Medicina de Família en el Sistema Nacional de Salut (BOE 27.08.1998) disposa, en l'article 4.3, que en la fase de concurs de les proves selectives per a l'accés a places de Medicina de Família no es valorarà la mera possessió del títol de metge especialista en Medicina Familiar i Comunitària. Ara bé, es podrà valorar el període de formació especialitzada a través del sistema de residència en l'especialitat de Medicina Familiar i Comunitària. La puntuació global de la formació en el barem serà equivalent a la puntuació que s'assigne a un exercici professional com a metge de família que haja durat entre sis i huit anys.
  
Es fa necessari, per tant, concretar el còmput del període de formació MIR de Medicina Familiar i Comunitària com a aplicació del que preveu el reial decret esmentat.
  
Per tot això, d'acord amb l'article 44 de la Llei 5/1983, de 30 de desembre de Govern Valencià, i les competències atribuïdes pel Decret 116/2003, d'11 de juliol, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat, i pel Decret 8/2004, de 3 de setembre, del president de la Generalitat Valenciana, que assigna competències a la Presidència de la Generalitat Valenciana i a les conselleries amb competències executives, després de l'acord adoptat per la Mesa Sectorial de Sanitat en la sessió de 9 de novembre de 2004, resolc:
  
Article únic
  
En la fase de concurs de les proves selectives per a l'accés a places de Medicina de Família es valorarà el període de formació especialitzada a través del sistema de residència en l'especialitat de Medicina Familiar i Comunitària, amb una puntuació equivalent a un exercici professional com a metge de Família de sis anys.
  
València, 12 de novembre de 2004.- El director general de Recursos Humans: José Cano Pascual.